钦定古今图书集成/理学汇编/经籍典/第082卷 > 程迥周易古占 > 天地生成数配律吕图第十一
## 钦定古今图书集成/理学汇编/经籍典/第082卷 > 程迥周易古占 > 天地生成数配律吕图第十一

《天一》，〈子　　十一月〉宫：　地二。〈未　　六月〉　征。

〈生水　黄钟〉　　　　　〈生火　林钟〉

天三，〈寅　　正月〉　商　地四。〈酉　　八月〉　羽：

〈生木　太蔟〉　　　　　〈生金　南吕〉

天五：〈辰　　三月〉　角　地六。〈亥　　十月〉　宫。

〈生土　姑洗〉　　　　　〈成水　应钟〉

天七，〈午　　五月〉　征　地八。〈丑　　十二月〉商。

〈成火　蕤宾〉　　　　　〈成木　大吕〉

《天》九，〈申　　七月〉　羽　地，十。〈卯　　二月〉　角。

〈成金　夷则〉　　　　　〈成土　夹钟〉

右各以所王之方而生五行，而土寄王于辰；其成数
皆在生数之后，以其周流于十二辰也。自天一至地
十，顺序生之；则与律吕“上生下生”之说相符；而虚无
射仲吕为畸数，十二律能生六十。

今以五声十二律旋相为宫考之，“黄钟为宫，下生林
钟征，又上生太蔟商，又下生南宫羽，又上生姑洗角，
此天一”至“天五”数也。林钟为宫，上生太蔟征，又下生
南吕商，又上生姑洗羽，又下生应钟角，此地六至地
十数也。故二均独无无射、仲吕之声。以十二律各五
声考之，无射自为宫、为夷则之商、蕤宾之角、夹钟之
征，大吕之羽，仲吕自为宫，为夹钟之商，大吕之角，无
射之征，夷则之羽，故二均竟无黄钟、林钟之声，故曰：
“无射、仲吕为畸数”也。